section_heading: Karijera
paragraph_text: Karijeru je Costil započeo u SM Caenu ali je zaigrao samo 10 puta prije nego što su ga poslali na posudbu u Vannes Olympique Club. Dana 17. lipnja 2009., Costil je potpisao ugovor s CS Sedanom obvezujući se do lipnja 2011. Dvije godine je branio za CS Sedan, upisujući 76 nastupa. Sezone 2010./11. je izabran je za najboljeg vratara Ligue 2. Kada mu je istekao ugovor sa Sedanom, potpisao je za Rennes. U momčadi iz Bretanje branio je šest sezona, sakupio 219 utakmica u prvenstvu i dogurao do reprezentacije Francuske. Nakon šest godina Rennesa, Costil je potpisao s Bordeauxom i postao njihovo prvo pojačanje u ljetnom prijelaznom roku u svibnju 2017. godini. Bordeaux je Costila potpisao do ljeta 2021. godine, a na stadion Matmut Atlantique stiže kao slobodan igrač, odnosno potpuno besplatno nakon što mu je istekla obaveza prema Rennesu.<ref>